Andrias Høgenni

Andrias Høgenni (føddur 28. oktober 1988 í Hvidovre, uppvaksin í Føroyum) er ein føroyskur filmsleikstjóri úr Havn, ið hevur vunnið fleiri virðislønir fyri stuttfilmar, m.a. hevur hann vunnið Geytan í 2015, 2016 og 2019. 

 Lívsleið 
Áðrenn Andrias fór á filmslistaskúla, fekk hann royndir innan filmsvinnuna við at vera við til at gera sjónvarapssendingarnar Agurk. Í 2012 bleiv hann útbúgvin BA í miðlavísundi (medievidenskab) frá Syddansk Universitet og sama ár næm hann sær eisini útbúgving á tí alternativa danska filmskúlanum 18 Frames. Endafilmurin frá 18 Frames Timerne med Christine varð sýndur á Odense International Filmfestival í 2013. Síðani gjørdi hann stuttfilmarnar Eina, og Det Mand Ikke Taler Om.Det Mand Ikke Taler Om - Facebook síða Filmurin Det Mand Ikke Taler Om var partur av einari verkætlan, har ætlanin var at seta fokus á tað, at menn verða neyðtiknir. Filmurin skuldi so eftir ætlan vísast á kjakfundum og nýtast í samband við undirvísing. Filmurin er framleiddur av El Cine Production við stuðli frá Fynske Filmfortællinger, umframt eitt samtarv millum Odense Filmværksted, Syddansk Universitet, Kulturregion Fyn og Det Danske Filminstitut.Boomerang.dk, DET MAND IKKE TALER OM Í 2015 gjørdist hann kandidatur í miðlavísund frá Syddansk Universitet, og síðan fór hann á alternativa filmsskúlan Super16, har hann bleiv útbúgvin filmsleikstjóri í 2018. Fráfaringarfilmur hansara frá Super16, Ikki illa meint, vann Geytan og Canal+ Award í Semaine de la Critique í Cannes í 2019.

Andrias er nevndarlimur í Føroysk Filmsfólk.listinblog.blogspot.com, Felagið Føroysk Filmsfólk er stovnað

 Filmar 

 Stuttfilmar 
 Imens bladene falder, 2010
 Harmoni, 2012
 Timerne med Christine, 2013
 Eina, 2013
 Det Mand Ikke Taler Om, 2014
 Kom og dansa, 2015
 Stina Karina, 2015
 Et Knæk, 2016
 Ikki illa meint, 2018

 Heiður 
 2014 - Varð útnevndur Årets Talent 2014 frá Odense Filmværksted
 2014 - Tveir filmar hjá honum vóru tilnevndir Geytan 2014. Filmarnir vóru Det Mand Ikke Taler Om og Kom og dansa.
 2015 - Vann Geytan fyri stuttfilmin Stina Karina
 2015 - Virðisløn til ungt listafólk (Mentanarvirðislønir Landsins)
 2016 - Et Knæk varð nomineraður til ungdomsjury-virðislønina til Odense International Film Festival
 2016 - Vann Geytan fyri stuttfilmin Et Knæk
 2019 - Vann Geytan, høvuðsvirðislønina, í Norðurlandahúsinum 5. februar 2019 fyri stuttfilmin Ikki illa meint (2018).
 2019 - Vann Canal+ Award í Semaine de la Critique fyri stuttfilmin filmen Ikki illa meint (2018)
 2020 - Vann Robert-virðislønina fyri stuttfilmin Ikki illa meint, hann vann í bólkinum "Robert for årets korte fiktions- eller animationsfilm"

 Keldur 

 Slóðir 
 Heimasíðan hjá Andrias Høgenni

Bólkur:Filmsleikstjórar úr Føroyum
Bólkur:Føðingar í 1988